गोल्डन लाइनिंग वाले स्नीकर्स के साथ पहनी साड़ी, बोलीं- मुझे साडियां पहनना बहुत पसंद है
Bollywood Actress Rekha Saree With Sneakers Look Photos हाल ही में वेटेरन एक्ट्रेस रेखा ट्रेडिशनल कॉटन साड़ी के साथ स्नीकर्स पेयर करते हुए नजर आईं। रेखा ने अपने अलग अंदाज में ट्रेडिशनल गोल्डन बॉर्डर की साड़ी को गोल्डन लाइनिंग
हाल ही में वेटेरन एक्ट्रेस रेखा ट्रेडिशनल कॉटन साड़ी के साथ स्नीकर्स पेयर करते हुए नजर आईं। रेखा ने अपने अलग अंदाज में ट्रेडिशनल गोल्डन बॉर्डर की साड़ी को गोल्डन लाइनिंग वाले वाइट स्नीकर्स के साथ मॉडर्न ट्विस्ट देकर स्टाइल किया।
साड़ी और स्नीकर्स के साथ क्रिएट किया कूल लुक 
गोल्ड बॉर्डर के साथ ये वाइट कॉटन साड़ी के साथ रेखा ने हाई बन स्पोर्ट किया। ज्वेलरी के लिए उन्होंने गोल्डन एयरिंग्स पहने और स्टेटमेंट सनग्लास लगाए। साथ ही, साड़ी से मिलता-जुलता पोटली बैग भी स्टाइल किया।
रेखा ने हर बार बनाया साड़ीयों को खास 
रेखा ने अपनी अदायों और एक्टिंग स्किल से लाखों दिलों पर राज किया है। लेकिन, रेखा को उनकी खूबसुरती के साथ ही उनकी साड़ी के कलेक्शन और फैशन सेंस के लिए भी जाना जाता है।
स्टाइलिस्ट होने के लिए फैंसी कपड़े पहनना जरुरी नहीं- रेखा 
रेखा अक्सर हैवी वर्क वाली कांजीवरम साड़ी और ट्रेडिशनल ज्वेलरी में स्पॉट की जाती हैं। फरवरी 2023 में रेखा ने एक अवॉर्ड सेरेमनी में साड़ियों के बेहतरीन कलेक्शन पर बात की।
“आप इतनी खूबसूरत साड़ियां कहां से लेकर आती हैं रेखा जी ?”
इस सवाल के जवाब में रेखा ने कहा- मैं जहां भी जाती हूं मुझसे यही सवाल पूछा जाता है। चलिए, मैं आज आपको बता ही देती हूं। ये कोई सीक्रेट नहीं है। एक स्टाइलिस्ट होने का मतलब ये नहीं होता है कि आप हर बार कुहक फैंसी पहने, अगर आप अच्छे स्टाइलिस्ट हैं तो किसी भी कपड़े में आप स्टाइलिश ही लगेंगे। फिर चाहे आपने ट्रेडिशनल साड़ी ही क्यों न पहनी हो।
कांजीवरम साड़ियां मुझे अपनी मां की याद दिलाती हैं- रेखा 
मैं हमेशा साड़ियां पहनती हूं क्योंकि ये मुझे पसंद हैं। खासकर कांजीवरम साडियां, ये मेरा ट्रेडिशन है और मुझे हमेशा अपनी मां की याद दिलाता है। इन साड़ियों को पहनकर मुझे ऐसा लगता है कि मेरी मां अब भी मेरे साथ ही हैं। पर्सनली कांजीवरम साड़ियां पहनने से मुझे बहुत सारा प्यार और भरोसा मिलता है। शायद इन साड़ियों में ही ये प्यार छुपा हुआ है।
रेखा आखिरी बार 2018 में फिल्म ‘यमला पगला दीवाना : फिर से’ में नजर आईं थीं। इस फिल्म में रेखा ने कैमियो अपियरेंस दिया था।